PMIndiaData/PMIndiaSum huggingface dataset:
ভারতের আইসিএআই এবং সৌদি আরবের সার্টিফায়েড পাবলিক অ্যাকাউনটেন্টস সংস্হার মধ্যে সাক্ষরিত সমঝোতা পুনর্নবীকরণে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ভারতের ইন্সটিটিউট অফ্ চাটার্ড অ্যাকাউন্ট্যান্স অফ ইন্ডিয়া (আইসিএআই) এবং সৌদি আরবের সংগঠন সার্টিফায়েড পাবলিক অ্যাকাউন্ট্যান্স (এসওসিপিএ)-এর মধ্যে ২০১৪-য় সাক্ষরিত সমঝোতাপত্র পুনর্নবীকরণের (মউ) বিষয়টি অনুমোদন করেছে। সেইসঙ্গে, ঐ সমঝোতাপত্রের পুনর্নবীকরণেও সায় দিয়েছে। এর ফলে ঐ দুই প্রতিষ্ঠানের মধ্যে কর্পোরেট প্রশাসন, কারিগরি গবেষণা ও পরামর্শ, গুনমান নিশ্চয়তা, বৈদেশিক হিসাব-নিকাশ, ইসলামিক ফাইন্যান্স, পেশাদারিত্বের অগ্রগতি অব্যাহত রাখার মতো বিভিন্ন বিষয়ে পারস্পরিক সহযোগিতার ক্ষেত্র আরও প্রশস্ত হবে। আইসিএআই-এর সদস্য, প্রতিষ্ঠান এবং ছাত্রছাত্রীদের সুবিধার্থে পারস্পরিক স্বার্থ-সংশ্লিষ্ট ক্ষেত্রে একযোগে কাজ করার লক্ষ্যেই এই সমঝোতাপত্র সাক্ষরিত হয়। এই সমঝোতাপত্র সাক্ষরের ফলে আইসিএআই-এর সদস্যদের পেশাদারি দক্ষতা বাড়ানোর সুযোগ পাওয়া যাবে। একইসঙ্গে স্হানীয় পেশাদারদের দক্ষতা বাড়ানোর ক্ষেত্রেও আইসিএআই-এক গুরুত্বপূর্ণ প্রতিষ্ঠান হয়ে উঠবে। হিসাব-নিকাশ সংক্রান্ত পেশার মান ও এর মর্যাদা বাড়াতেও এই সমঝোতাপত্রটি আইসিএআই-কে সাহায্য করবে। উল্লেখ করা যেতে পারে, জেড্ডা, রিয়াধ ও সৌদি আরবকে নিয়ে পূর্বাঞ্চলীয় প্রদেশে আইসিএআই-এর তিনটি চ্যাপ্টার বা শাখা রয়েছে, যেখানে ২০০ জনেরও বেশি সদস্য বিভিন্ন পেশায় যুক্ত রয়েছেন। /…
মাধ্যাকর্ষণশক্তিভেদী ক্ষেপণাস্ত্রের প্রয়োগ নৈপুণ্যের জন্য ভারতীয় প্রতিরক্ষা বিজ্ঞানীদের অভিনন্দন প্রধানমন্ত্রীর

ক্ষেপণাস্ত্রের প্রয়োগ ও ব্যবহারের ক্ষেত্রে দেশের প্রতিরক্ষা বিজ্ঞানীদের সাফল্য ও কৃতিত্বের প্রশংসা করেছেন প্রধানমন্ত্রী শ্রী নরেন্দ্র মোদী। সাফল্যের জন্য তিনি তাঁদের অভিনন্দনও জানিয়েছেন। এক বার্তায় প্রধানমন্ত্রী বলেছেন : “মাধ্যাকর্ষণশক্তিভেদী ক্ষেপণাস্ত্র প্রয়োগের নৈপুণ্য প্রদর্শনের জন্য সফল ভারতীয় প্রতিরক্ষাবিজ্ঞানীদের আন্তরিক অভিনন্দন। এই ঘটনার মধ্য দিয়ে বিশ্বের যে ক’টি দেশের এইধরণের দক্ষতা রয়েছে, তাদের সঙ্গেই যুক্ত হ’ল ভারতের নাম। সমগ্র দেশের পক্ষেই একগৌরবজনক মুহূর্তের সাক্ষী হয়ে রইল এই ঘটনাটি”।
বি পি এল পরিবারগুলিতে বিনা খরচে রান্নার গ্যাসের সুযোগ পৌঁছে দিতে ‘প্রধানমন্ত্রী উজ্জ্বলা যোজনা’

বি পি এল পরিবারগুলির কোন মহিলা সদস্যের নামে বিনা খরচে রান্নার গ্যাসের সংযোগ দেওয়ার লক্ষ্যে ‘প্রধানমন্ত্রী উজ্জ্বলা যোজনা’ নামে একটি কর্মসূচি অনুমোদিত হল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। প্রধানমন্ত্রী শ্রী নরেন্দ্র মোদীর নেতৃত্বে বৈঠকটি আজ এখানে অনুষ্ঠিত হয়। এই কর্মসূচির আওতায় বি পি এল পরিবারগুলিতে ৫ কোটি রান্নার গ্যাসের সুযোগ পৌঁছে দিতে ৮ হাজার কোটি টাকার সংস্থান রাখার প্রস্তাব করা হয়েছে। বি পি এল পরিবারগুলিতে রান্নার গ্যাসের সংযোগ পিছু ১,৬০০ টাকা করে আর্থিক সহায়তা বরাদ্দ করা হয়েছে। বি পি এল পরিবারগুলিকে চিহ্নিত করা হবে রাজ্য ও কেন্দ্রশাসিত অঞ্চলগুলির সঙ্গে পরামর্শক্রমে। ২০১৬-১৭, ২০১৭-১৮ এবং ২০১৮-১৯ – এই তিনটি আর্থিক বছরে রূপায়িত হবে এই কর্মসূচিটি। দেশের দরিদ্রতম পরিবারগুলির কোটি কোটি মহিলা সদস্যের কল্যাণে এই ধরনের একটি কর্মসূচি এই প্রথম চালু করতে চলেছে পেট্রোলিয়াম ও প্রাকৃতিক গ্যাস মন্ত্রক। উল্লেখ্য, আমাদের দেশের দরিদ্র পরিবারগুলি সাধারণভাবে রান্নার গ্যাসের সুযোগ থেকে বঞ্চিত। শহর ও আধা-শহর এলাকায় মূলত উচ্চবিত্ত ও মধ্যবিত্ত শ্রেণীর মানুষরাই এই সুযোগ-সুবিধা ভোগ করে থাকেন। দরিদ্র পরিবারগুলিতে রান্নাবান্নার কাজে যে জীবাশ্ম জ্বালানি সচরাচর ব্যবহার করা হয়, তা স্বাস্থ্যের পক্ষে বেশ ক্ষতিকর বলে প্রমাণিত হয়েছে। বিশ্ব স্বাস্থ্য সংস্থা (হু)-র এক সমীক্ষা অনুযায়ী ভারতে ৫ লক্ষ মৃত্যুর ঘটনা ঘটে শুধুমাত্র এই ধরনের জ্বালানি ব্যবহারের ফলে। অধিকাংশ মৃত্যুই হৃদরোগ, শ্বাসজনিত সংক্রমণ এবং ফুসফুসের কারণে যার সঙ্গে ঘনিষ্ঠ যোগ রয়েছে জীবাশ্ম জ্বালানি ব্যবহারের। এই কারণে দারিদ্রসীমার নিচে বসবাসকারী পরিবারের ছেলে-মেয়েরা নানা ধরনের শ্বাসজনিত সংক্রমণের শিকার হয়ে পড়ে। বিশেষজ্ঞদের মতে, রান্না ঘরে জীবাশ্ম জ্বালানি ব্যবহারের মাধ্যমে আগুন জ্বলতে থাকায় যে ক্ষতি হয় তা প্রতি ঘণ্টায় ৪০০টি সিগারেট পুড়ে যাওয়ার ফলে পরিবেশের যে ক্ষতি হয় তার সমান। বি পি এল পরিবারগুলিতে রান্নার গ্যাসের সংযোগ দেওয়ার ফলে এল পি জি-র আওতায় নিয়ে আসা সম্ভব হবে দেশের সবক’টি পরিবারকেই। শুধু তাই নয়, মহিলাদের স্বাস্থ্য রক্ষায় এবং তাদের ক্ষমতায়নেও এই ব্যবস্থা বিশেষ কার্যকর হয়ে উঠবে। রান্নার গ্যাসের যোগান তথা সরবরাহের কাজে যুক্ত থেকে গ্রামীণ যুবক-যুবতীরা কর্মসংস্থানেরও সুযোগ পাবেন। কেন্দ্রীয় অর্থমন্ত্রী গত ২৯ ফেব্রুয়ারির বাজেট ভাষণে ২০১৬-১৭ আর্থিক বছরের জন্য ২ হাজার কোটি টাকা সংস্থানের কথা ঘোষণা করেছিলেন দারিদ্রসীমার নিচে বসবাসকারী একজন করে মহিলা সদস্যের নামে মোট ১.৫ কোটি রান্নার গ্যাসের সংযোগ দেওয়ার লক্ষ্যে। তিনি তাঁর বাজেট ভাষণে আরও উল্লেখ করেছিলেন যে পরবর্তী দুটি অর্থ বছরেও এই কর্মসূচি রূপায়ণের কাজ অব্যাহত রাখা হবে যাতে মোট ৫ কোটি পরিবারকে এর আওতায় নিয়ে আসা যায়। /
সেশেলস্‌-এর প্রেসিডেন্টের রাষ্ট্রীয় ভারত সফরকালে ভারত ও সেশেলস্‌-এর মধ্যে সম্পাদিত মউ/চুক্তির তালিকা

ক্রমিক সংখ্যা মউ/চুক্তি ভারতের পক্ষে স্বাক্ষরকারী সেশেলস্‌-এর পক্ষে স্বাক্ষরকারী ১ স্থানীয় কর্তৃপক্ষ এবং শিক্ষা ও বৃত্তি প্রতিষ্ঠানগুলির মাধ্যমে ক্ষুদ্র উন্নয়ন প্রকল্পগুলির রূপায়ণে ভারতীয় অনুদান সহায়তা সম্পর্কিত (ভারত সরকার এবং সেশেলস্‌-এর মধ্যে) স্বাক্ষরিত মউ। বিদেশ প্রতিমন্ত্রী শ্রী এম জে আকবর আবাসন, পরিকাঠামো ও স্থল পরিবহণ বিষয়ক মন্ত্রী মিসেস পামেলা শার্লেট ২ ভারতের পানাজি পুর নিগম এবং সেশেলস্‌-এর ভিক্টোরিয়া শহরের মধ্যে মৈত্রী ও সহযোগিতা প্রসার সম্পর্কিত দ্বৈত চুক্তি। বিদেশ প্রতিমন্ত্রী শ্রী এম জে আকবর আবাসন, পরিকাঠামো ও স্থল পরিবহণ বিষয়ক মন্ত্রী মিসেস পামেলা শার্লেট ৩ ভারতের বৈদ্যুতিন ও তথ্য প্রযুক্তি মন্ত্রকের ইন্ডিয়ান কম্প্যুটার এমার্জেন্সি রেসপন্স টিম (সিইআরটি – ইন) এবং সেশেলস্‌-এর তথ্য ও যোগাযোগ প্রযুক্তি দপ্তরের মধ্যে সাইবার নিরাপত্তা সহযোগিতা সম্পর্কিত মউ। বিদেশ প্রতিমন্ত্রী শ্রী এম জে আকবর আবাসন, পরিকাঠামো ও স্থল পরিবহণ বিষয়ক মন্ত্রী মিসেস পামেলা শার্লেট ৪ ভারত ও সেশেলস্‌ সরকারের মধ্যে (২০১৮-২০২২ সালের জন্য) সাংস্কৃতিক বিনিময় কর্মসূচি বিষয়ক চুক্তি। বিদেশ প্রতিমন্ত্রী শ্রী এম জে আকবর আবাসন, পরিকাঠামো ও স্থল পরিবহণ বিষয়ক মন্ত্রী মিসেস পামেলা শার্লেট ৫ ভারতীয় নৌ-বাহিনী এবং সেশেলস্‌-এর জাতীয় তথ্য বিনিময় ও সমন্বয় কেন্দ্রের মধ্যে হোয়াইট শিপিং সম্পর্কিত তথ্য বিনিময়ের লক্ষ্যে প্রযুক্তিগত চুক্তি। বিদেশ প্রতিমন্ত্রী শ্রী এম জে আকবর কৃষি ও মৎস্যচাষ বিষয়ক মন্ত্রী মিঃ চার্লস্‌ ব্যাস্টিয়েনে ৬ ভারতের বিদেশ মন্ত্রকের বিদেশ সেবা প্রতিষ্ঠান এবং সেশেলস্‌-এর বিদেশ দপ্তরের মধ্যে স্বাক্ষরিত মউ। বিদেশ সেবা প্রতিষ্ঠানের ডিন শ্রী জে এস মুকুল বিদেশ সংক্রান্ত দপ্তরের সচিব ব্যারি ফার
ম্যানিলায়বসবাসকারী ভারতীয় সম্প্রদায়ের উদ্দেশে ভাষণ দিলেন প্রধানমন্ত্রী  :  আসিয়ান অঞ্চলের সঙ্গে ভারতের নিবিড় আবেগও অনুভূতির সম্পর্কের পুনরুচ্চারণ করলেন তিনি

প্রধানমন্ত্রীশ্রী নরেন্দ্র মোদী ফিলিপিন্স-এর ম্যানিলায় সোমবার এক বক্তব্য পেশ করেন সেখানেবসবাসকারী ভারতীয় সম্প্রদায়ের সদস্যদের সামনে। শ্রী মোদীতাঁর ভাষণে বলেন, আসিয়ান অঞ্চলটি ভারতের পক্ষে বিশেষভাবে গুরুত্বপূর্ণ। এইঅঞ্চলটির সঙ্গে ভারতের সুপ্রাচীন মিলিত ঐতিহ্যের কথা উল্লেখ করে আবেগ ও অনুভূতিরমাধ্যমে সুদৃঢ় বন্ধনের কথাও তুলে ধরেন তিনি। বিশেষ করে, গৌতম বুদ্ধ এবং রামায়ণেরপ্রসঙ্গ তিনি তুলে আনেন তাঁর বক্তব্যের মধ্যে। প্রধানমন্ত্রী বলেন, এই ঐতিহ্যকে লালনকরার ক্ষেত্রে সেখানকার ভারতীয় সম্প্রদায়ভুক্ত মানুষদের এক গুরুত্বপূর্ণ ভূমিকারয়েছে। শ্রী মোদীবলেন, ভারত কখনই অন্য কোন দেশের ক্ষতি করতে চায় না। প্রথম এবং দ্বিতীয়বিশ্বযুদ্ধের সময় দূরদূরান্তের দেশগুলিতে প্রায় ১.৫ লক্ষ ভারতীয় সেনা তাঁদের জীবনবিসর্জন দিয়েছিলেন। প্রধানমন্ত্রীবলেন, অতীতের মতো বর্তমান ভারত আজও সমান উজ্জ্বল ও প্রাণবন্ত। একুশের শতককে ‘এশিয়ারশতক’ বলে চিহ্নিত করা হয়েছে একথা যেমন সত্য, তেমনই এই শতকটিকে ‘ভারতের শতক’ করেতোলার লক্ষ্যে আমরা নিশ্চিতভাবেই সম্ভাব্য সকলরকম প্রচেষ্টা চালিয়ে যাব। দরিদ্রসাধারণ মানুষের ক্ষমতায়নে ‘জন ধন যোজনা’ এবং ‘উজ্জ্বলা’ যোজনার মতো যে সমস্তউদ্যোগ ও কর্মসূচি তাঁর সরকার গ্রহণ করেছে, তার উল্লেখ করে শ্রী মোদী বলেন,ভর্তুকি সহায়তাদানের ক্ষেত্রে আধার যুক্ত করার ফলে সুফলই পাওয়া গেছে।
বিশ্ব শান্তি ও স্থিতিশীলতার লক্ষ্যে দ্বিপাক্ষিক সহযোগিতাকে জোরদার করেতুলতে ভারতের প্রধানমন্ত্রীর সঙ্গে মতবিনিময় মার্কিন বিদেশ সচিবের

মার্কিন বিদেশ সচিব মিঃ রেক্স ডব্ল্যু টিলারসন বুধবার এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। বিদেশ সচিব পদে মিঃ টিলারসন-এর এটাই ছিলপ্রথম ভারত সফর। এ বছর জুন মাসে মার্কিন প্রেসিডেন্ট ট্রাম্প-এর সঙ্গে তাঁর ইতিবাচক এবংসুদূরপ্রসারী আলোচনার পরবর্তী পর্যায়ে দু’দেশের পারস্পরিক সম্পর্ক এবং কৌশলগতঅংশীদারিত্ব যে এক নতুন মাত্রায় উন্নীত হতে চলেছে, একথা বিশেষ প্রশংসার সুরেব্যক্ত করেন ভারতের প্রধানমন্ত্রী। দ্বিপাক্ষিক সহযোগিতার বিষয়, গতি এবং পরিধি আরও বাড়িয়ে তুলতে মার্কিন বিদেশসচিব টিলারসন এবং প্রধানমন্ত্রী শ্রী মোদী সংকল্পবদ্ধ হন। তাঁরা বিশেষ জোর দিয়েবলেন যে, ভারত-মার্কিন সম্পর্ক শক্তিশালী হয়ে উঠলে তা শুধুমাত্র দুটি দেশেরউপকারেই আসবে না, একই সঙ্গে তা আঞ্চলিক তথা আন্তর্জাতিক স্থিতিশীলতা ও সমৃদ্ধিপ্রচেষ্টার ওপরও ইতিবাচক প্রভাব ফেলবে। মার্কিন প্রেসিডেন্ট মিঃ ট্রাম্পের নতুন দক্ষিণ এশিয়া নীতির প্রসঙ্গটিউল্লেখ করে শ্রী মোদী বলেন যে – সন্ত্রাস দমন, সন্ত্রাসবাদীদের পরিকাঠামো ধ্বংসকরে ফেলা এবং তাদের নিরাপদ আশ্রয় ও ঘাঁটিগুলিকে নষ্ট করে ফেলার মাধ্যমে দু’দেশেরসাধারণ লক্ষ্য এবং উদ্দেশ্য পূরণ সম্ভব। একই সঙ্গে, আফগানিস্তানে শান্তি ওস্থিতিশীলতা ফিরিয়ে আনতে ভারত ও মার্কিন যুক্তরাষ্ট্র দুটি দেশই যেপ্রতিশ্রুতিবদ্ধ একথারও উল্লেখ করেন তিনি। এর পরিপ্রেক্ষিতে মার্কিন বিদেশ সচিব এই অঞ্চলে তাঁর সাম্প্রতিক সফরসম্পর্কে মতামত বিনিময় করেন ভারতের প্রধানমন্ত্রীর সঙ্গে। সন্ত্রাসবাদের যে কোনওবহিঃপ্রকাশকে প্রতিহত করতে সফল দ্বিপাক্ষিক সহযোগিতার প্রসারের বিষয়টি নিয়েও তাঁরামতবিনিময় করেন। আঞ্চলিক নিরাপত্তা ও স্থিতিশীলতাকে জোরদার করে তোলার সপক্ষেও আলোচনাকরেন তাঁরা। এর আগে এদিন ভারতের বিদেশ মন্ত্রী শ্রীমতী সুষমা স্বরাজ এবং জাতীয়নিরাপত্তা উপদেষ্টা শ্রী অজিত দোভালের সঙ্গেও বিস্তারিতভাবে আলোচনা করেন মিঃটিলারসন।
মাদুরাইতে এইম্‌স মেডিকেল কলেজ ও হাসপাতালের ভিত্তিপ্রস্তর স্থাপন করলেন প্রধানমন্ত্রী

তামিলনাডুর মাদুরাই ও নিকটবর্তী এলাকায় স্বাস্থ্য সুরক্ষার সুযোগ বাড়িয়ে তুলতে, প্রধানমন্ত্রী শ্রী নরেন্দ্র মোদী, এইম্‌স মাদুরাইয়ের শিলান্যাস করেছেন। মাদুরাইয়ের থোপ্পুরে নতুন এই এইম্‌স গড়ে তোলা হবে।আধুনিক চিকিৎসা, মেডিকেল শিক্ষা এবং গবেষণা ক্ষেত্রে অগ্রণী ভূমিকা নেবে এই এইম্‌স।মাদুরাইতে এই এইম্‌সটি গড়ে তোলার ফলে তামিলনাড়ুর দক্ষিণাঞ্চলের পিছিয়ে পড়া জেলাগুলি উপকৃত হবে। মাদুরাইয়ের এক জনসভায় প্রধানমন্ত্রী বলেন, মাদুরাইতে এইম্‌স – এর ভিত্তিপ্রস্তর স্থাপন এক রকম ‘এক ভারত, শ্রেষ্ঠ ভারতে’র দৃষ্টিভঙ্গীরই প্রতিফলন।দিল্লির এইম্‌স স্বাস্থ্য ক্ষেত্রে নিজের একটি ব্র্যান্ড তৈরি করেছে।মাদুরাইতে এইম্‌স হলে, তা কাশ্মীর থেকে মাদুরাই এবং গুয়াহাটি থেকে গুজরাট পর্যন্ত দেশের সর্বত্র এই ব্র্যান্ডের প্রসার ঘটাবে।এর ফলে, তামিলনাড়ুর সমস্ত মানুষ উপকৃত হবেন। প্রধানমন্ত্রী স্বাস্থ্য সুরক্ষা যোজনার আওতায় শ্রী মোদী মাদুরাইয়ের রাজাজী মেডিকেল কলেজ, তাঞ্জাভুর মেডিকেল কলেজ এবং তিরুনেলভেলি মেডিকেল কলেজের সুপার স্পেশালিটি ব্লকেরও উদ্বোধন করেন।এই প্রকল্পের সারা দেশের ৭৩টি মেডিকেল কলেজের মানোন্নয়নের সংস্থান রয়েছে।তিনটি সরকারি মেডিকেল কলেজের সুপার স্পেশালিটি ব্লকের উদ্বোধন করে প্রধানমন্ত্রী সন্তোষ প্রকাশ করেন। স্বাস্থ্য ক্ষেত্রের ওপর সরকারের জোর দেবার কথা পুনরায় উল্লেখ করে প্রধানমন্ত্রী বলেন সকলের সুস্বাস্থ্য এবং স্বাস্থ্য পরিষেবা সকলের জন্য সহজলভ্য করে তুলতেই এই উদ্যোগ। তিনি আরও বলেন, মিশন ইন্ডিয়া ইন্দ্রধনুষ প্রকল্পের কাজ যেভাবে এগোচ্ছে, তা রোগ প্রতিরোধমূলক বযবস্থায় এক নতুন দৃষ্টান্ত সৃষ্টি করছে।প্রধানমন্ত্রী মাতৃবন্দনা যোজনা এবং প্রধানমন্ত্রী সুরক্ষিত মাতৃত্ব অভিযান, নিরাপদ মাতৃত্বের বিষয়টিকে আন্দোলনের রূপ দিয়েছে।গত সাড়ে চার বছরে আন্ডার গ্র্যাজুয়েট মেডিকেল শিক্ষাক্রমের আসনসংখ্যা ৩০ শতাংশ বাড়ানো হয়েছে। আয়ুষ্মান ভারত প্রসঙ্গে প্রধানমন্ত্রী বলেন, সাধারণ মানুষের সার্বিক স্বাস্থ্য রক্ষা ক্ষেত্রে এটি একটি উল্লেখযোগ্য পদক্ষেপ।তামিলনাড়ুর প্রায় ১ কোটি ৫৭ লক্ষ মানুষ এই প্রকল্পের আওতায় এসেছেন।মাত্র গত তিন মাসেই ৮৯ হাজার সুফলভোগী, এই প্রকল্পে উপকৃত হয়েছেন এবং তামিলনাড়ুর হাসপাতালে চিকিৎসাধীন ব্যক্তিদের জন্য ২০০ কোটি টাকা বরাদ্দ করা হয়েছে।তিনি বলেন, তামিলনাড়ুতে ইতিমধ্যেই ১ হাজার ৩২০টি স্বাস্থ্য কেন্দ্র চালু হয়েছে। রোগ নিয়ন্ত্রণ প্রসঙ্গে তিনি বলেন, আগামী ২০২৫ সালের মধ্যে সরকার যক্ষ্মা রোগ নিয়ন্ত্রণ করতে বদ্ধপরিকর। “এজন্য আমরা প্রযুক্তিগত এবং আর্থিক সহায়তা দিচ্ছি। রাজ্য সরকার চেন্নাইকে যক্ষ্মামুক্ত এবং আগামী ২০২৩ সালের মধ্যে সমগ্র তামিলনাড়ুকে যক্ষ্মামুক্ত করার উদ্যোগ নেওয়ায় আমি খুশি”।এ ব্যাপারে তামিলনাড়ু সরকারের ভূমিকার তিনি প্রশংসা করেন। প্রধানমন্ত্রী রাজ্যে ১২টি পোস্ট অফিস পাসপোর্ট সেবা কেন্দ্রের উদ্বোধন করেন।তিনি বলেন, দেশের সাধারণ নাগরিকদের সহজ জীবনযাপনের মানোন্নয়নের এটি একটি উদাহরণ। মাদুরাই থেকে প্রধানমন্ত্রী কোচির উদ্দেশে রওনা দেন।সেখানে তিনি একাধিক প্রকল্পের উদ্বোধন ও শিলান্যাস করবেন। …
ভারতীয় খাদ্য নিগমের অবসরপ্রাপ্ত কর্মীদের জন্যপেনশন ও চিকিৎসা কর্মসূচি  :  অনুমোদন কেন্দ্রীয় মন্ত্রিসভার

ভারতীয় খাদ্য নিগমের (এফসিআই) কর্মচারীদের অবসরকালীন সুযোগ-সুবিধার প্রসারে পেনশন এবং অবসরোত্তর চিকিৎসা প্রকল্প চালু করার প্রস্তাবটি বুধবার গৃহীত হল কেন্দ্রীয় মন্ত্রিসভার বৈঠকে। বুধবার নয়াদিল্লিতে অনুষ্ঠিত মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। কেন্দ্রীয় রাষ্ট্রায়ত্ত সংস্থা দপ্তরের তৈরি প্রস্তাবের রূপরেখা অনুসারে বিষয়টিতে অনুমোদনদানের সিদ্ধান্ত নেয় কেন্দ্রীয় মন্ত্রিসভা। কর্মীদের বর্তমান বেতন হার অনুযায়ী অবসরপ্রাপ্ত কর্মীদের পেনশন ও চিকিৎসা বাবদ বছরে ব্যয় হবে ১৩৪ কোটি ৪০ লক্ষ টাকার মতো। এফসিআই-এর কর্মীদের অবসরকালীন সুযোগ-সুবিধাদান কর্মসূচির আওতায় ১ ডিসেম্বর, ২০০৮ তারিখে কর্মরত কিংবা তার পরে নিযুক্ত সকল স্তরের কর্মীকেই এই নতুন পেনশন প্রকল্পের আওতায় নিয়ে আসা হবে। তবে, অবসর গ্রহণের আগে পর্যন্ত তাঁদের অনন্ত পক্ষে ১৫ বছর ধরে কর্মরত থাকা চাই। এই কর্মসূচি চালু হবে ১ ডিসেম্বর, ২০০৮ থেকে। পেনশন প্রকল্পের আওতায় অবসরপ্রাপ্ত কর্মীদের পেনশন সহ মৃত্যু-পরবর্তী পারিবারিক পেনশনও চালু থাকবে। অন্যদিকে, অবসরপ্রাপ্ত এফসিআই কর্মীরা চিকিৎসা সংক্রান্ত স্বাস্থ্য কর্মসূচির সুযোগ-সুবিধাও ভোগ করবেন। প্রথম, দ্বিতীয়, তৃতীয়এবং চতুর্থ পর্যায়ের সকল কর্মীকেই নিয়ে আসা হবে এই চিকিৎসা কর্মসূচির আওতায়। প্রসঙ্গত উল্লেখ্য, খাদ্য নিগম আইন, ১৯৬৪ অনুসারে ভারতীয় খাদ্য নিগমের প্রতিষ্ঠা ১৯৬৫ সালে। দেশে খাদ্যশস্যের সংগ্রহ, মজুত,বন্টন এবং খাদ্যশস্য সহ অন্যান্য খাদ্যসামগ্রী বিপণনের লক্ষ্যেই এই প্রতিষ্ঠানটির সূচনা। দেশে খাদ্য নিরাপত্তার লক্ষ্য পূরণে বহু বছর ধরেই কাজ করে আসছে ভারতীয়খাদ্য নিগম বা এফসিআই। এটি বর্তমানে কেন্দ্রীয় রাষ্ট্রায়ত্ত সংস্থার ‘ এ ’ তালিকাভুক্ত একটি বিশেষ প্রতিষ্ঠান।
আগামী ২৪ আগস্ট পাঞ্জাব ও হরিয়ানা সফর করবেন প্রধানমন্ত্রী

নয়াদিল্লি, ২২ আগস্ট ২০২২ আগামী ২৪ আগস্ট পাঞ্জাব ও হরিয়ানা সফরে যাচ্ছেন প্রধানমন্ত্রী শ্রী নরেন্দ্র মোদী। ঐদিন স্বাস্থ্য সম্পর্কিত দুটি গুরুত্বপূর্ণ কর্মসূচি অনুষ্ঠিত হতে চলেছে প্রধানমন্ত্রীর উপস্থিতিতে। বেলা ১১টা নাগাদ হরিয়ানার ফরিদাবাদে অমৃত হাসপাতালের উদ্বোধন করবেন প্রধানমন্ত্রী। এরপর তিনি মোহালিতে গিয়ে সাহেবজাদা অজিত সিং নগর জেলার মাল্লানপুরে হোমি ভাবা ক্যান্সার হাসপাতাল ও গবেষণা কেন্দ্রটি জাতির উদ্দেশে উৎসর্গ করবেন দুপুর ২-১৫ মিনিট নাগাদ। ফরিদাবাদে অমৃত হাসপাতাল চালু হলে জাতীয় রাজধানী অঞ্চলে আধুনিক চিকিৎসা পরিকাঠামোর সুযোগ আরও সুলভ হয়ে উঠবে বলে মনে করা হচ্ছে। মাতা অমৃতানন্দময়ী মঠ পরিচালিত এই হাসপাতালটি ২,৬০০টি শয্যাবিশিষ্ট। প্রায় ৬ হাজার কোটি টাকা ব্যয়ে নির্মিত এই হাসপাতালটিতে স্বাস্থ্য ও চিকিৎসা সম্পর্কিত অত্যাধুনিক সুযোগ-সুবিধা পাওয়া যাবে। এর ফলে উপকৃত হবেন ফরিদাবাদ সহ জাতীয় রাজধানী অঞ্চলের সাধারণ মানুষ। পাঞ্জাব ও সংশ্লিষ্ট রাজ্য তথা কেন্দ্রশাসিত অঞ্চলগুলির অধিবাসীদের কাছে বিশ্বমানের এক ক্যান্সার চিকিৎসাকেন্দ্রের সুযোগ পৌঁছে দিতে প্রধানমন্ত্রী মোহালির সাহেবজাদা অজিত সিং নগরের মাল্লানপুরে হোমি ভাবা ক্যান্সার হাসপাতাল ও গবেষণা কেন্দ্রটি উৎসর্গ করবেন জাতির উদ্দেশে। ৬৬০ কোটি টাকারও বেশি বিনিয়োগের এই প্রকল্প রূপায়ণের দায়িত্বে ছিল টাটা মেমোরিয়াল সেন্টার। যে কোনো ধরনের ক্যান্সারের চিকিৎসার সমস্ত রকম অত্যাধুনিক সুযোগ-সুবিধা রয়েছে ৩০০ শয্যাবিশিষ্ট এই হাসপাতালটিতে। সার্জারি, রেডিওথেরাপি, কেমোথেরাপি, ইমিউনোথেরাপি এবং বোন ম্যার ট্রান্সপ্ল্যান্টের যাবতীয় আধুনিক প্রযুক্তিগত ব্যবস্থায় সাজিয়ে তোলা হয়েছে এই চিকিৎসা কেন্দ্রটিকে। সংশ্লিষ্ট অঞ্চলে ক্যান্সার চিকিৎসার এক বিশেষ গন্তব্য রূপে চিহ্নিত হবে এই হাসপাতালটি। আবার এরই একটি অন্যতম ক্ষুদ্র শাখা-কেন্দ্র রূপে কাজ করবে সাংগ্রুর-এর ১০০ শয্যার একটি হাসপাতাল।
রেলের প্রসার ও উন্নয়নে ভারতের প্রযুক্তিগত সহযোগিতা চুক্তি জাপান ও রাশিয়ার সঙ্গে

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার কয়েকটি মউ তথা চুক্তিপত্র নিয়ে সবিস্তার আলোচনা হয়। স্বাক্ষরিত মউগুলি সম্পর্কে বিশেষভাবে অবহিত করা হয় প্রধানমন্ত্রীকে। এর মধ্যে একটি মউ স্বাক্ষরিত হয়েছে ভারতের রেল মন্ত্রক এবং জাপানের ভূমি, পরিকাঠামো, পরিবহণ ও পর্যটন মন্ত্রকের মধ্যে। প্রযুক্তিগত সহযোগিতা সম্পর্কিত এই মউটি স্বাক্ষরিত হয় ২০১৫ সালের ১১ ডিসেম্বর। অন্য আরেকটি চুক্তি স্বাক্ষরিত হয় ভারত ও রাশিয়ার মধ্যে। ২৪ ডিসেম্বর, ২০১৫’তে সম্পাদিত এই মউটিতে রেলের উন্নয়ন সংক্রান্ত প্রযুক্তিগত সহযোগিতা প্রসারের ওপর জোর দেওয়া হয়। ভারতের পক্ষে রেল মন্ত্রক এবং রাশিয়ার পক্ষে ‘রাশিয়ান রেলওয়েজ’ চুক্তিপত্রটিতে স্বাক্ষর করে। তৃতীয় মউটি সম্পাদিত হয় ২০১৫ সালের ১১ ডিসেম্বর তারিখে। ভারতের রিসার্চ ডিজাইন অ্যান্ড স্ট্যান্ডার্ডস অর্গানাইজেশন (আর ডি এস ও)-এর সঙ্গে মউটিতে স্বাক্ষর করে জাপানের রেলওয়ে টেকনিক্যাল রিসার্চ ইন্সটিটিউট (আর টি আর আই)। রেলের প্রসার ও উন্নয়নে প্রযুক্তিগত সহযোগিতা চুক্তিতে আবদ্ধ হয় দুটি দেশ এই মউ স্বাক্ষরের মধ্য দিয়ে।
বাহরিনের বিদেশ মন্ত্রীর সঙ্গে সাক্ষাত্ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ স্বাগত জানালেন বাহরিনের বিদেশ মন্ত্রী শেখ খালিদ বিন মহম্মদ আল খালিফাকে। ভারত-বাহরিনের যৌথ কমিশনের প্রথম বেঠকের দরুণ বাহরিনের বিদেশ মন্ত্রী ভারতবর্ষে সফর করছেন।প্রধানমন্ত্রী ২০১৪-র ফেব্রুয়ারিতে বাহরিনের সম্রাট-এর ভারত সফরের স্মরণ করেন। দু’দেশের মধ্যে দ্বিপাক্ষিক সম্পর্কে একটি নতুন ক্ষেত্রের সূচনা হয়েছিল সে সময়ে। বাহরিনে বসবাসকারী ভারতীয় সমাজের চার লক্ষেরও বেশি মানুষকে বাহরিন সরকার যে সহযোগিতা করছেন তার প্রশংসা করেন প্রধানমন্ত্রী। বাহরিনের বিদেশমন্ত্রী বাহরিনের প্রধানমন্ত্রী প্রদত্ত আমন্ত্রণপত্র ভারতের প্রধানমন্ত্রী শ্রী নরেন্দ্র মোদীকে প্রদান করেন। ভারতের প্রতি বাহরিনের মানুষের সৌহার্দ্র্য ব্যক্ত করেন সে দেশের বিদেশ মন্ত্রী। পাশাপাশি, প্রতিরক্ষা, নিরাপত্তা, জঙ্গি কার্যকলাপ মোকাবিলা, বাণিজ্য ও বিনিয়োগ প্রভৃতি ক্ষেত্রগুলিতে দু’দেশের মধ্যে দ্বিপাক্ষিক সম্পর্ক রক্ষায়ও বাহরিন যে প্রতিশ্রুতিবদ্ধ তাও জানান আলাপচারিতায়।
সন্ত কবীর দাসজির জন্মদিনে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী সন্ত কবীর দাসজির জন্মদিনে তাঁকে শ্রদ্ধা জানিয়েছেন। প্রধানমন্ত্রী বলেছেন, সন্ত কবীর দাসজি সামাজিক কুপ্রথাগুলির অবসানে যেমন সংগ্রাম করেছেন, একই ভাবে মানবিকতা ও সকলকে ভালোবাসার শিক্ষাও দিয়েছেন। তাঁর দেখান পথে ভ্রাতৃত্ববোধ ও সকলের মধ্যে সদ্ভাব গড়ে তোলার জন্য প্রজন্মের পর প্রজন্ম ধরে সকলে অনুপ্রাণিত হয়। শ্রী মোদী, বছর কয়েক আগে সন্ত কবীর দাসের নির্বাণ স্থল মাগহরে যান। সেই সময়ের ছবি তিনি সকলের মধ্যে ভাগ করে নিয়েছেন।
ভিডিও কনফারেন্সের মাধ্যমে বাংলাদেশে তিনটি যৌথ প্রকল্পের উদ্বোধনী অনুষ্ঠানে প্রধানমন্ত্রীর ভাষণ

বাংলাদেশের মাননীয় প্রধানমন্ত্রী শেখ হাসিনা, ভারত এবং বাংলাদেশের মাননীয় বিদেশ মন্ত্রী, পশ্চিমবঙ্গের মুখ্যমন্ত্রী মাননীয় মমতা ব্যানার্জী, ত্রিপুরার মুখ্যমন্ত্রী বিপ্লব কুমার দেব, কিছুদিন আগে কাঠমান্ডুর বিমস্টেক শিখর সম্মেলনের সময় মাননীয় শেখ হাসিনার সঙ্গে আমার দেখা হয়েছিল। তার আগে গত মে মাসে শান্তিনিকেতনে এবং এপ্রিল মাসে লন্ডনে কমনওয়েল্‌থ শীর্ষ সম্মেলনের সময় আমাদের দেখা হয়েছিল। আমি অত্যন্ত আনন্দিত যে আজ আরেকবার ভিডিও কনফারেন্সের মাধ্যমে আপনার সঙ্গে সাক্ষাতের সৌভাগ্য হল। আমি আগেও কয়েকবার বলেছি যে, প্রতিবেশী দেশগুলির শীর্ষ নেতৃত্বের পরস্পরের মধ্যে সুসম্পর্ক থাকা উচিৎ। যখন খুশি কথাবার্তা এবং যখন খুশি পারস্পরিক সফরের আয়োজন করা উচিৎ। এই সমস্ত বিষয়ে আমাদের কোন প্রোটোকলের বাধা-নিষেধ থাকা উচিৎ নয়। প্রধানমন্ত্রী শেখ হাসিনা মহোদয়ার সঙ্গে আমার এই নৈকট্য স্পষ্ট পরিলক্ষিত হচ্ছে। অনেকবার সাক্ষাৎ ছাড়াও এটি আমাদের চতুর্থ ভিডিও কনফারেন্স আর অদূর ভবিষ্যতেই আরেকটি ভিডিও কনফারেন্স অনুষ্ঠিত হবে। এই ভিডিও কনফারেন্সগুলির প্রধান বৈশিষ্ট্য হল যে উভয় দেশের সহযোগিতায় নির্মিত প্রকল্পগুলির শুভ উদ্বোধন কোন ভিআইপি সফরের অপেক্ষা করেনি। মাননীয় প্রধানমন্ত্রী, আমরা যখনই পারস্পরিক যোগাযোগের কথা বলি, তখন আমার সবসময়ই আপনাদের দেশের সঙ্গে ১৯৬৫ পূর্ববর্তী যোগাযোগ ব্যবস্থা পুনরুদ্ধার করার কথা মনে পড়ে। আমার জন্য এটা অত্যন্ত আনন্দের বিষয় যে বিগত কয়েক বছরে আমরা সেই লক্ষ্যে নিয়মিত পদক্ষেপ গ্রহণ করে যাচ্ছি। আজ আমরা পারস্পরিক বিদ্যুৎ সংযোগ বৃদ্ধি এবং রেল যোগাযোগ ব্যবস্থা আরও বৃদ্ধির লক্ষ্যে দুটি প্রকল্প শুরু করলাম। আমি যখন ২০১৫ সালে বাংলাদেশ গিয়েছিলাম, তখন বাংলাদেশে ৫০০ মেগাওয়াট অতিরিক্ত বিদ্যুৎ সরবরাহের সিদ্ধান্ত নিয়েছিলাম। সেজন্য, পশ্চিমবঙ্গ থেকে বাংলাদেশে ট্রান্সমিশন লিঙ্ক চালু করার কাজ শুরু হয়েছিল। এই কাজ সম্পূর্ণ করার ক্ষেত্রে সহযোগিতার জন্য আমি মুখ্যমন্ত্রী মমতা ব্যানার্জীকে অভিনন্দন জানাই। এই প্রকল্প বাস্তবায়িত হওয়ার ফলে এখন ভারত থেকে বাংলাদেশে ১.১৬ গিগাওয়াট বিদ্যুৎ সরবরাহ করা হচ্ছে। আমি মনে করি, মেগাওয়াট থেকে গিগাওয়াট-এর এই পরিমাণগত উল্লম্ফন আমাদের পারস্পরিক সম্পর্কের সোনালী অধ্যায়ের প্রতীক। রেলের ক্ষেত্রেও আমাদের যোগাযোগ নিয়মিত বৃদ্ধি পাচ্ছে। ফলস্বরূপ, বাংলাদেশের অভ্যন্তরীণ যোগাযোগ ব্যবস্থা এবং ভারতের সঙ্গে যোগাযোগ ব্যবস্থার উন্নয়ন আমাদের পারস্পরিক সহযোগিতার মূল লক্ষ্য। আখাউড়া-আগরতলা রেল যোগাযোগের কাজ সম্পূর্ণ হলে আমাদের আন্তঃসীমান্ত যোগাযোগ ব্যবস্থা একটি নতুন মাত্রা পাবে। এই প্রকল্পে সহযোগিতার জন্য আমি মুখ্যমন্ত্রী বিপ্লব কুমার দেবকে অভিনন্দন জানাই। প্রধানমন্ত্রী শেখ হাসিনা বাংলাদেশের উন্নয়নের জন্য যে গুরুত্বপূর্ণ লক্ষ্য স্থির করেছেন – ২০২১ সালের মধ্যে দেশকে মধ্য অর্থনীতির দেশ এবং ২০৪১-এর মধ্যে উন্নত অর্থনীতির দেশ করে গড়ে তোলা; তাঁর এই লক্ষ্য বাস্তবায়নে আমাদের সহযোগিতার সুযোগ দেওয়ায় আমরা গর্ববোধ করছি। আমি বিশ্বাস করি যে, আমরা যতই পারস্পরিক সম্পর্ক নিবিড় করে তুলতে পারব, উভয় দেশের জনগণের মধ্যে সম্পর্ককে আরও শক্তিশালী করে তুলতে পারব, ততই আমরা উন্নয়ন এবং সমৃদ্ধির নতুন আকাশ স্পর্শ করতে পারব। এই কর্মযজ্ঞে সহযোগিতার জন্য এবং আজকের এই অনুষ্ঠানে উপস্থিত থাকার জন্য আমি মাননীয় প্রধানমন্ত্রী শেখ হাসিনা এবং পশ্চিমবঙ্গ ও ত্রিপুরার মাননীয় মুখ্যমন্ত্রীদের আন্তরিক কৃতজ্ঞতা জানাই। ধন্যবাদ।
কেন্দ্রীয় মন্ত্রিসভা ভারতের সব ধরনের আন্তর্জাতিক আর্থিক পরিষেবা কেন্দ্রগুলি নিয়ন্ত্রণের জন্য একটি অভিন্ন কর্তৃপক্ষ স্থাপনের লক্ষ্যে একটি বিল অনুমোদন করেছে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের সমস্ত আন্তর্জাতিক আর্থিক পরিষেবা কেন্দ্রগুলির নিয়ন্ত্রণে একটি অভিন্ন কর্তৃপক্ষ গঠনের লক্ষ্যে একটি বিলে অনুমোদন দেওয়া হয়েছে। এই লক্ষ্যে আন্তর্জাতিক আর্থিক পরিষেবা কর্তৃপক্ষ বিল, ২০১৯ পেশ করা হবে। এই ধরণের আন্তর্জাতিক আর্থিক পরিষেবা কেন্দ্রগুলির মাধ্যমে লন্ডন ও সিঙ্গাপুরের মতো আন্তর্জাতিক পরিষেবা কেন্দ্রগুলির তুলনায় সমমানের বাণিজ্যিক এবং আর্থিক পরিষেবা দেওয়া হয়ে থাকে। বর্তমানে এই ধরণের আইএফএসসি-গুলিকে নিয়ন্ত্রণের জন্য রিজার্ভ ব্যাঙ্ক, সেবি এবং আইআরডিএআই-এর মতো একাধিক কর্তৃপক্ষ রয়েছে। এই ধরণের কেন্দ্রের পরিষেবার ধরণ পরিবর্তনশীল নিয়মকানুন এবং দ্রুত পরিষেবা প্রদানের লক্ষ্যে একটি অভিন্ন নিয়ন্ত্রণ কর্তৃপক্ষ গড়ে তোলার প্রয়োজন দেখা দেয়। এছাড়া, এর ফলে সহজে ব্যবসার সুযোগও বৃদ্ধি পাবে। এরই প্রেক্ষিতে কেন্দ্রীয় অর্থ দপ্তর একটি অভিন্ন আন্তর্জাতিক আর্থিক পরিষেবাকেন্দ্র নিয়ন্ত্রণ বিলের খসড়া তৈরি করেছে। এই খসড়াটি মন্ত্রিসভা আনুমোদন করেছে।
বিহারেনৌকা দুর্ঘটনায় নিহত ও আহতদের জন্য প্রধানমন্ত্রীর ত্রাণ সহয়তা মঞ্জুর

বিহারে নৌকাদুর্ঘটনায় যাঁরা নিহত হয়েছেন, তাঁদের শোকসন্তপ্ত পরিবার-পরিজনদের প্রতি শোক ওসমবেদনা জানিয়েছেন প্রধানমন্ত্রী শ্রী নরেন্দ্র মোদী। এই ঘটনায় তিনি গভীর দুঃখপ্রকাশ করেছেন। নিহতদেরনিকত্মায়ীকে দু’লক্ষ টাকা, আহতদের প্রত্যেককে ৫০ হাজার টাকা করে প্রধানমন্ত্রীজাতীয় ত্রাণ তহবিল থেকে এককালীন ত্রাণ সহায়তাও মঞ্জুর করেছেন প্রধানমন্ত্রী।
রাষ্ট্রসংঘের সাধারণসভার নব-নির্বাচিত অধ্যক্ষা প্রধানমন্ত্রীর সঙ্গে সাক্ষাৎ করলেন

রাষ্ট্রসংঘের সাধারণসভার নব-নির্বাচিত অধ্যক্ষা শ্রীমতী মারিয়া ফার্নান্দা এসপিনোসা গার্সেস শুক্রবার (১০ আগস্ট) প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। রাষ্ট্রসংঘের ৭৩তম সাধারণসভার অধ্যক্ষা পদে নির্বাচিত হওয়ায় শ্রীমতী এসপিনোসা’কে প্রধানমন্ত্রী অভিনন্দন জানান। রাষ্ট্রসংঘের সাধারণসভার আসন্ন অধিবেশন সম্পর্কে শ্রীমতী এসপিনোসা তাঁর অগ্রাধিকারের বিষয়গুলির ব্যাপারে প্রধানমন্ত্রীকে জানান। নতুন দায়িত্ব ও কর্তব্য পালনে শ্রীমতী এসপিনোসা’কে ভারতের পক্ষ থেকে পূর্ণ ও গঠনমূলক সহযোগিতার আশ্বাস দেন প্রধানমন্ত্রী। দুই নেতা সন্ত্রাসবাদ সহ বিভিন্ন আন্তর্জাতিক চ্যালেঞ্জের ক্ষেত্রে রাষ্ট্রসংঘের আরও কড়া পদক্ষেপ গ্রহণের প্রয়োজনীয়তা, রাষ্ট্রসংঘের সংস্কার এবং জলবায়ুর পরিবর্তনের বিষয়গুলি নিয়ে আলোচনা করেন। …
মহাবীর জয়ন্তী উপলক্ষ্যে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মহাবীর জয়ন্তী উপলক্ষ্যে সকল দেশবাসীকে শুভেচ্ছা জানিয়েছেন। প্রধানমন্ত্রী তাঁর শুভেচ্ছা বার্তায় বলেছেন, “মহাবীর জয়ন্তী উপলক্ষ্যে সকল দেশবাসীকে শুভেচ্ছা। সত্য, অহিংসা, ত্যাগ ও তপস্যার যে পথে তিনি চলতেন, তা সর্বদা সকলের কাছে অনুপ্রেরণার উৎস হয়ে থাকবে”।
ঈদ-উল-ফিতর উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষে শুভেচ্ছা ও অভিনন্দন জানিয়েছেন। প্রধানমন্ত্রী এছাড়াও বিভিন্ন দেশের রাষ্ট্রপ্রধান ও সরকারের প্রধানের সঙ্গে কথা বলেছেন এবং এই পবিত্র উসব উপলক্ষে তাঁদের অভিনন্দন জানিয়েছেন। এক বার্তায় তিনি জানিয়েছেন, ‘ঈদ-উল-ফিতর উপলক্ষে আমার শুভেচ্ছা ও অভিনন্দন। এই বিশেষ দিনটি সমাজে সম্প্রতি ও শান্তির চেতনাকে গভীরতর করুক।’ মহামান্য রাজা সলমান, আবুধাবির যুবরাজ এবং কাতারের মহামান্য আমিরের প্রতিও ঈদের শুভেচ্ছা ও অভিনন্দন জানিয়েছেন প্রধানমন্ত্রী। প্রধানমন্ত্রী আরও বলেন, ‘রাষ্ট্রপতি রৌহানী, রাষ্ট্রপতি গনি, প্রধানমন্ত্রী নওয়াজ শরিফ, প্রধানমন্ত্রী শেখ হাসিনা এবং রাষ্ট্রপতি ইয়ামীনের সঙ্গে কথা বলেছি, ঈদ উপলক্ষে তাঁদের অভিনন্দনও জানিয়েছি।’ …
নির্বাচনে জয়লাভের জন্য রাষ্ট্রপতি শাভকত মীরজিইয়োইয়েভকে প্রধানমন্ত্রীর অভিনন্দন

নতুনদিল্লি, ২৫শে অক্টোবর, ২০২১ প্রধানমন্ত্রী শ্রী নরেন্দ্র মোদী নির্বাচনে জয়লাভের জন্য উজবেকিস্তানের রাষ্ট্রপতি শাভকত মীরজিইয়োইয়েভকে অভিনন্দন জানিয়েছেন। এক ট্যুইটবার্তায় প্রধানমন্ত্রী বলেছেন; “নির্বাচনে জয়লাভের জন্য রাষ্ট্রপতি শাভকত মীরজিইয়োইয়েভকে আন্তরিক অভিনন্দন জানাই। রাষ্ট্রপতি হিসেবে আপনার দ্বিতীয় কার্যকালে ভারত- উজবেকিস্তানের কৌশলগত অংশীদারিত্ব যে শক্তিশালী থাকবে, সেই বিষয়ে আমি আশাবাদী । আপনাকে এবং উজবেকিস্তানের বন্ধুদের প্রতি শুভেচ্ছা রইল। “